ઑઇલી સ્કિનવાળાએ પ્રાઇમર લગાવતાં પહેલાં વેટ વાઇપથી પોતાનો ચહેરો સાફ કરવો જેથી સ્કિન પરનું ઑઇલ નીકળી જાય. એ પછી એના પર ઑઇલ-ફ્રી પ્રાઇમર આવે છે એ લગાડવું. એ પછી જ મેકઅપ કરવો. ફાઉન્ડેશનમાં પણ ઑઇલી સ્કિનવાળાએ મૅટ ફિનિશ ફાઉન્ડેશન વાપરવું. એ સિવાય ઑઇલ-ફ્રી ફાઉન્ડેશન પણ વાપરી શકાય. આ ફાઉન્ડેશન તમારા ચહેરા પરથી ઑઇલની ઇફેક્ટ ઓછી કરે છે અને તમને સૉફ્ટ લુક આપે છે. ઑઇલી સ્કિનવાળાએ પોતાના સ્કિન-ટોનથી એક શેડ લાઇટ ફાઉન્ડેશન અને બ્લશર લેવું, કેમ કે ઑઇલી સ્કિન પર ફાઉન્ડેશન અને બ્લશર લગાવ્યા પછી એ એક શેડ ડાર્ક દેખાય છે. તેમણે પાઉડરનો વપરાશ કરવો નહીં, કેમ કે અમુક સમય પછી જ્યારે સ્કિન ઑઇલી થવા લાગે છે ત્યારે સ્કિન પૅચી દેખાય છે. લિક્વિડ અને ક્રીમ આઇશૅડો અને લિક્વિડ આઇલાઇનરના બદલે પાઉડર-બેઝ્ડ આઇશૅડો અને કાજલ પેન્સિલ વાપરો. ઑઇલી સ્કિનવાળા માટે મૅટ લિપસ્ટિક બેસ્ટ છે. બની શકે તો ગ્લૉસી લિપસ્ટિક ન વાપરો.